medieval-data/medieval-latin-ner-HOME-Alcar-sents huggingface dataset:
Qui etiam testes fuerunt et nomina eorum subscripta sunt de canonicis Iohannes senex ; Radulphus prepositus ; Paganus Brecensis ; Garnerus magister ; Dodo et Iohannes iunior ; de monachis : Iorannus abbas ; Ansquitinus prior ; Nicholaus et alter Nicholaus ; Rodulfus et Arnulfus .
| ITEM DE SIGNIACO | Ego , frater Nicholaus Igniaci et ego Frater Egidius Signiaci sancti dicti G abbates et capitulum ecclesie Signiacensis , tam futuris quam presentibus , presentes litteras inspecturis , in Domino salutem .
Nouerit uniuersitas uestra quod cum mota esset questio inter ecclesiam Signiacensem ex una parte et ecclesiam Sancti Nichasii Remensis ex altera super altaribus de Cappis , de Wasigniis , de Harbignis et eorum pertinentiis super Ollono prato , terris , pratis , censu et nemoribus que ecclesia Sancti Nichasii repetebat , super decimis etiam quarumdem terrarum in territorio de Turno sitarum ; tandem , in uiros uenerabiles , Milonem abbatem Sancti Theoderici et Hatonem abbatem Tenoliensis ecclesie et donnum Gerardum , monachum Signiacensem compromiserunt qui manente contractu de eodem contractu purgando si purgandus esset , de lesione si lesa inueniretur ecclesia Sancti Nichasii in aliquo super contractu predicto de bladi mensuratione et portatione et estimatione bona fide et de plano inquirentes exclusa omni occasione litis prout eis uisum esset componerent .
Quam compositionem predicte ecclesie se obseruaturas , sub pena centum librarum remensium sibi inuicem firmiter promiserunt ; predicti uero compositores habito prudentum uirorum consilio et facto super iure partium scrutinio diligenti composuerunt , in hunc modum quod ecclesia Signiacensis omnes omnino prouentus in predictis altaribus cum iure patronatuum et cum pertinentiis eorumdem Ollonum Pratum , terras , prata , census et nemora super quibus agebatur et decimam terre quam domina Agnes de Turno et decimam terre quam Pontia Lipermesse eidem ecclesie in elemosinam dederunt , pacifice possideat in perpetuum et quiete , saluo trecensu frumenti qui ab ecclesia Signiacense hactenus solui consueuit ; quantum ad mensurationem frumenti dixerunt quod ministero Signiacense saccum tenente et in quartallum ponente H , minister Sancti Nichasii bona fide rasuram trahet et per seruientes Sancti Nichasii frumentum in granarium deferetur ministro Signiacense saccum leuante , ualorem frumenti hoc modo taxauerunt quod huius frumenti sextarius ualeat quatuor denariis remensibus quam melius quod uendetur in mercato remensi in quadragesimo sabbato ante edomadam ' qua soluetur ; hanc igitur compositionem prenominate ecclesie receperunt et laudauerunt promittentes sibi inuicem , se ipsas eam in perpetuum firmiter obseruaturas ut autem utreque ecclesie in posterum caueretur ne questionis scrupulus super his possit denuo suscitari ad perpetuam memoriam conseruandam , presens scriptum sigillorum nostrorum impressionibus fecimus communiri .
| ITEM DE PACE INTER NOS ET ECCLESIAM SIGNIACENSEM | Milo Sancti Theoderici et Hato Tenoliensis ecclesie , Dei gratia abbates et frater G .
K monachus Signiaci , tam futuris quam presentibus ad quos presentes littere peruenerint , in Domino salutem .
Nouerit uniuersitas uestra quod cum mota esset questio inter ecclesiam Signiacensem ex una parte et ecclesiam Sancti Nichasii Remensi ex altera super altaribus de Cappis , de Wasigniis et de Harbignis et eorum pertinentiis super Ollono Prato terris , pratis , censu et nemoribus que predicta ecclesia Sancti Nichasii repetebat , super decimis etiam quarumdam terrarum de Turno , tandem in nos compromiserunt ut manente contractu de eodem contractu purgando si purgandus esset , de lesione si lesa inueniretur , ecclesia Sancti Nichasii in aliquo super contractu predicto de bladi mensuratione et portatione et estimatione , bona fide , et de plano inquirentes , exclusa omni occasione litis prout nobis uisum esset componeremus quam compositionem predicte ecclesie se obseruaturas sub pena centum librarum remensium , sibi inuicem firmiter promiserunt .
Nos uero , habito prudentum uirorum consilio et facto super iure partium scrutinio diligenti composiuimus in hunc modum quod ecclesia Signiacensis omnes omnino prouentus in predictis altaribus cum iure patronatuum et cum pertinentinentiis L eorumdem Ollonum Pratum , terras , prata , census et nemora super quibus agebatur et decimam terre quam domina Agnes de Turno et terre quam Poncia Lipermesse eidem ecclesie in elemosinam dederunt , pacifice possideat in perpetuum et quiete , saluo trecensu frumenti qui ab ecclesia Signiacensis ( sacum leuante et in quartallum ponente minister Sancti Nichasii ) M hactenus solui consueuit quantum ad mensurationem frumenti diximus quod ministro Signiacense saccum tenente et in quartallum ponente , minister Sancti Nichasii bona fide , rasuram trahet et per seruientes Sancti Nichasii frumentum in granarium deferetur , ministro Signiacense saccum leuante ; ualorem frumenti hoc modo taxauimus et diximus quod huius frumenti sextarius minus ualeat quatuor denariis remensibus quam melius quod uendetur in mercato Remensi in quadragesima sabbato ante ebdomadam qua soluetur ; hanc igitur compositionem nostram prenominate ecclesie receperunt et laudauerunt promittentes sibi inuicem se ipsas eam in perpetuum firmiter obseruaturas .
Ut autem utreque ecclesie in posterum caueretur , nec questionis scrupulus super hic denuo suscitari posset utrique ecclesie precepimus sub pena dicta ut hanc compositionem abbas Signiacensis sigillo suo et sigillo abbatis Igniaci et abbas Sancti Nichasii et capitulum Sancti Nichasii sigillis suis confirment , nos quoque , ad perpetuam memoriam conseruandam , presens scriptum sigillorum nostrorum impressionibus fecimus communiri ; et quia ego frater Gerardus proprium sigillum non habui , uacante sede Remense 20 , sigillum sedis metropolitane apponi feci .
| DE COMPOSITIONE INTER NOS ET ECCLESIAM SANCTI MARTINI | .21 Radulfus , 22 abbas Sancti Iohannis in Uineis , Simon 23 prepositus et Guido decanus Maioris Ecclesie Suessionensis , omnibus hanc paginam inspecturis in perpetuum .
Presentium significatione posteris notum fieri uolumus quod cum causa que inter ecclesiam Sancti Nichasii Remensis ex una parte et ecclesiam Beati Martini ex altera uertebatur , nobis , ex auctoritate apostolica comissa fuisset , partibus , certa die , in nostra presentia constitutis de ipsarum assensu ad tractandum de pace fuit certus locus et terminus assignatus cumque partes ipse prout inter eas condictum fuerat de pace tractarent mediantibus bonis uiris inter se amicabiliter componentes nostram in hac parte iuridictionem propria uoluntate sibi retinuerunt ut nos instrumentum super ipsa compositione confectum , auctor qua in predicta causa fungebamur et functuri eramus cum sigillorum nostrorum appositione confirmaremus .
Ad petitionem igitur partium earundem continentiam ipsius compositionis fecimus hic inscribi in hec uerba : - Drogo dictus abbas et conuentus Sancti Nichasii Remensis presentibus et futuris in perpetuum .
Cum secundum apostolicum seruos Dei non oporteat litigare decens est et honestum ut hii qui ex uoto religionis perpetuo seruire Deo tenentur , aut nullas inter se si potest fieri lites habeant , aut ceptis litibus amicabilem et non amplius resuscitandum finem imponant ; ad omnium igitur notitiam presentis scripti significationem uolumus peruenire quod olim inter ecclesiam nostram et ecclesiam Beati Martini Laudunensis , super quibusdam possessionibus nostris ab ipsa Beati Martini ecclesia in perpetuum sub annua pensione tenendis , habitus fuit quidam contractus scripto ecclesie nostre confirmatus , super quo cum postmodo aduersus uiros religiosos Walterum uidelicet abbatem et conuentum Beati Martini mouissemus querelam , credentes nos iustam causam habere multiplici ratione mediantibus bonis uiris ipsa tandem querela eo modo qui inferius continetur fuit sopita ; ut autem plenius cognoscatur super quibus rebus eadem querela mota fuerit , totam continentiam primi scripti hic primo fecimus annotari que continentia talis est : - In nomine Sancte et Indiuidue Trinitatis , Amen .
Ego Guido abbas Sancti Nichasii Remensis quoniam labentis seculi irreuocabiliter abscedunt tempora et nouissima prioribus inueniuntur pecora , uirulentum semen pungentis discordie precauentes os loquentium iniqua obstruere eorumque maxillis frenum imponere curauimus ; ideoque prouida discretione generationi altere scripto transmisimus que ob pacis et concordie soliditatem memoriter retinenda et inuiolabiliter obseruanda fore decreuimus .
Notum igitur fore uolumus tam futuris quam presentibus quod communi consilio et assensu capituli nostri concessimus ecclesie Sancti Martini Laudunensis quicquid ecclesia nostra apud Sennicurt possidebat in planis et nemoribus , uidelicet mansum dominicum cum appenditiis suis et districto altare et cum decimatione ad illud pertinente ; in super et terram quam habebamus apud Sancti Germani Montem sicut uia Castri Portiensis ante domum leprosorum uersus Barres eam diuidit similiter ei concessimus ; ecclesia uero predicti confessoris Martini , sex sextarios frumenti quotannis nobis soluebat et fratres Templi de Calmundina , octo sextarios frumenti et totidem auene annuatim nobis soluebant , ea integritate qua nos iamdictam possedimus ad trecensum septem modiorum frumenti melioris post semen curie de Tranbleto , ab anno in annum , nobis , ad rasam mensuram Castri Portiensis tunc temporis currentem soluendorum , perpetuo habenda absque reclamatione ecclesie nostre preter trecensum nostrum ei donauimus ; quod frumentum fratres ecclesie Sancti Martini singulis annis a festo Omnium Sanctorum usque ad Natale Domini apud Hundilicurt persoluent .
Denique de hac concessione si quis fratres predicte ecclesie inquietauerit , ecclesia Sancti Nichasii de omnibus qui ad placitum uenire et ecclesiasticum iudicium subire uoluerint , legittimam eis garandiam portabit ; illud etiam sciri uolumus quod Bartholomeus , abbas Sancti Martini Laudunensis assensu capituli sui quicquid habebat apud Linsimel in omnibus commodis perpetuo possidendum nobis dedit de quo si quis nos inquietauetauerit N legittimam nobis garandiam contra omnes qui ad placitum uenire et ecclesiaticum iudicium subire uoluerint ecclesia Sancti Martini portabit .
Iuliani , Hugonis , Lamberti , Salomonis , Iohannis , Omundi canonicorum ; S .
Actum Remis in capitulo Sancti Nichasii , anno incarnati Uerbi , millesimo C ° LXX ° octauo .
Procedente uero tempore cum nos supradictos religiosos uiros abbatem scilicet et conuentum Beati Martini super rebus illisque in scripto superiori continentur , coram ordinatio iudice scilicet magistro Bonardo officiali domni Hugonis archidiaconi Remensis traxissemus in causam et idem officialis post appellationem ad sedem apostolicam ab aduersa parte prolatam , nos in possessionem predictarum rerum eam rei seruande misisset ; denique abbas et conuentus Beati Martini appellationem suam prosequendo coram iudicibus a sede apostolica delegatis uidelicet , abbate Sancti Iohannis in Uineis , preposito et decano Maioris Ecclesie Suessionis , ad quos super hoc litteras apostolicas impetrauerant nos similiter traxissent in causam et attendentes diligentius quod ambigua sunt fata causarum et earum fines incerti , securiori usi consilio , liti cedentes et compositionem amicabilem ineuntes , libera et spontanea uoluntate renuntiauimus in perpetuum omni iuri quod in prenominatis rebus uel habebamus uel nos credebamus habere , excepta annua pensione septem modiorum frumenti ad rasam mensuram Castri Portiensis tunc temporis currentem .
Super cuius solutione et receptione ne aliqua in posterum questio uel discordia oriatur , nos de utriusque partis assensu tam super laborum et expensarum redemptione quas partes in prosequendo litem erant facture quam super certiorando et ordinando modo soluende pensionis compromisimus sub pena centum librarum parisiensium in uiros prudentes , magistrum scilicet Bonardum , officialem archidiaconi memorati et Iohannem Garneri canonicum Sancti Iohannis in burgo Laudunensis qui ambo habita inter se diligenti deliberatione , predictum suum super laborum et expensarum redemptione de modo soluende pensionis taliter ordinarunt et ita constituerunt fore in perpetuum obseruandum quod predicta modiatio annis singulis , a festo Omnium Sanctorum usque ad Natale Domini Remis ducetur apud Sanctum Nichasium et ibi soluetur ad prefatam mensuram Castri Portiensis ; ordinauerunt insuper quod quilibet sextarius modiationis ualere debebit quatuor denariis minus meliori frumento quod in foro Remensis inuenietur uenale die solutionis , siue sabbato proxime precedenti .
Si autem super ipsius frumenti ualore discordia orta fuerit , tale soluetur quale duo boni uiri a partibus eligendi , bona fide , arbitrabuntur esse soluendum ; ita uidelicet quod si frumentum ductum apud Sanctum Nichasium minus ualuerit precio supradicto , ductores eiusdem frumenti defectum ualoris in denariis supplere debebunt , et si plus ualuerit nos ipsis ductoribus id quod plus ualuerit , simili modo in denariis reddere tenebimur , secundum arbitrium hominum a partibus electorum ; adiunctum est insuper quod frumentum ducetur ante granarium Sancti Nichasii uel ante domum aliam ubi uoluerimus infra ambitum abbatie , dummodo uectura duci possit ibidem et mensurabitur super uecturam uel ante super terram ita quidem quod ductores frumenti mensuram implebunt et receptor noster eam radere debebit sine dolo ; ut igitur hec omnia perpetuam firmitatem habeant , nos uocatis omnibus fratribus nostris die ad hoc assignata a duobus monachis nostris , Roberto uidelicet suppriore et Henrico sacerdote , exiberi fecimus in nostro capitulo in omnium nostrum animas corporale iuramentum quod nullam de cetero aduersus ecclesiam Beati Martini Laudunensis super premissis omnibus resuscitabimus calumpniam litem siue molestiam , sed ea in perpetuum obseruabimus bona fide ; ad maiorem denique cautelam , uenerabilis pater , Albericus archiepiscopus Remensis , late excommunicationis sententie nobis petentibus omnes illos supposuit qui ex parte nostra a parte temptauerint super his que prescripta sunt deinceps litem mouere uel ordinationi que a predictis arbitris facta est contraire .
Actum Remis apud Sanctum Nichasium Q , mense octobri , in uigilia sancti Luce , anno Domini millesimo CC ° septimo decimo .
| DE XX SOLIDIS AD LUMINARE DE RUMIGNIACI | Nouerint presentes et futuri quod ego Nicholaus , Rumigniaci dominus , assensu Mathildis uxoris mee ecclesie Beati Petri Rumigniaci defectu luminis desolate XX solidos cathalaunensis monete in elemosinam dedimus quos prior predicte ecclesie de censibus nostris , qui primi in festo sancti Remigii ministro nostro de eadem uilla soluti fuerint , absque contradictione annuatim recipiet , ad emendum oleum duabus lampadibus sufficiens quarum una ante maius altare iugiter ardebit , altera uero ante crucifixum posita , in uigilis beate Marie semper uirginis et apostolorum et in dominicis uigiliis et ad omnes missas accendetur .
| DE CONUENTIONE INTER NOS ET DOMINUM NICHOLAUM DE RUMIGNIACO | In nomine Sancte et Indiuidue Trinitatis , Patris et Filii et Spiritus Sancti .
Quoniam lux ueritatis sepius falsitatis nebula obruitur et beneficia que fidelium deuota largitione in ecclesiasticam transeunt possessionem , prauorum cupiditate ad rediuiuam litem reuocantur , atque irreuerenter diripiunt idcirpo R ego Wido , humilis abbas ecclesie Sancti Nichasii martyris , communi assensu capituli nostri , tam posteris quam modernis inferendam duxi conuentionem inter nos et dominum Nicholaum de Rumigniaco , filium Nicholai atque Domisun habitam cuius continentia hec est : omnes census et decime duarum uillarum quas in proprio alodio ecclesie Sancti Petri Rumigniacensis , pariter constituimus ad consuetudinem de Ueruin quarum una dicitur Monsbaie et altera Liart , seorsum sunt ecclesie Sancti Petri , de reliquis redditibus et uniuersis commodis ab eisdem uillis modo quocumque prouenientibus , dimidium pari assensu erit ecclesie Sancti Petri , aliudque dimidium domini Nicholai ; quod dimidium ei ab ecclesia nostra pro omnimoda tuitione concessum , ipse uel quisquam heredum suorum de manu domini Rumigniacensis omnino alienare uel emancipare non licebit necque alii persone , uel ecclesie nisi nostre in elemosinam delegare .
Ut autem hec conuentio in posterum inuiolabiliter conseruetur eam mutuis sigillis atque cyrographo accepto ab ipso Nicholao et a successoribus eius accipiendo debite fidelitatis sacramento ; adhibitis etiam idoneis testibus communiuimus , huic compositioni interfuerunt : Franco ; Thomas de Breuages ; Theodericus de Liart ; Theobaldus Lardinis ; Symon frater eius Milo de Andegni ; de burgensibus Herbertus filius Constantii ; Robertus filius Berrain et alter Robertus ; Frumentinus et alii quam plurimi .
Hanc pactionem dominus Nicholaus et frater Letoridus et multi alii , iure iurando se inuiolabiliter tenere promiserunt .
| Ego , Nicholaus de RuminiacoA , omnibus ad quos presens scriptum peruenerit , in Domino salutem .
Nouerit uniuersitas uestra quod cum Drogo abbas Sancti Nichasii totumque eiusdem ecclesie capitulum nemora sua in terra de Ruminiaco A ad ecclesiam Sancti Petri de Ruminiaco A pertinentia uendere uellent ipsi de consilio proborum uirorum me et heredes meos ad medietatem prouentuum eorumdem nemorum bona fide associauerunt perpetuo pro omnimoda tuitione sue partis ; hec autem sunt diuisiones nemorum scilicet a diuisione fundi de Estrebay ' et protenditur de super Lacelloue prope territorium de Andeueis 3 et a bosco del Tranbloi 4 usque ad metam fagi Ermenfroit et a meta fagi Ermenfroit sicut fundus Beati Petri 5 iungitur fundo Beate Marie 6 , de meta ad metam usque ad uiam que de Liart tendit uersus Martinsart et a uia de Martinsart sicut fundus Beati Petri iungitur fundo et bosco de Martinsart et de Potestatibus usque ad Claros Fontes 9 et a Claris Fontibus usque ad Morenwez ' ° et a Morenwez sicut iungitur bosco et fundo de Roseto | et de Membreceio usque ad riuulum qui dicitur Sera 13 et a predicto riuulo sicut iungitur bosco et fundo de Mamelio usque ad riuulum qui uocatur Berniergotiaus et a Berniergotel sicut protenditur usque ad territorium de Pree et a territorio de Pree usque ad territorium d'Estrebai .
Et notandum quod neutra pars uenditionem dictorum nemorum poterit inhibere seu impedire nisi assensu communi , sed pariter ea tenemur uendere et prouentus eorumdem pariter dimidiare ; in quibus nemoribus michi concesserunt haiam super terram Sancti Petri ad munitionem terre , scilicet a bosco et fundo de Estrebais sicut haia protenditur iuxta Lacelloue , directe per uiam del Marliz B 16 usque ad fagum Ermenfroit et a fago illo sicut fundus Sancti Petri iungitur fundo Sancte Marie de meta ad metam usque ad uiam que tendit de Liart uersus Martinsart et a uia de Liart et de Martinsart sicut protenditur territorium Sancti Petri usque ad metam fossati Tierion et a meta fossati Tierion usque ad metam que diuidit territorium Sancti Petri et alIodia C de Lacelloue et a meta allodiorum de Lacelloue usque ad metam que diuidit territorium Sancti Petri et Beate Marie et a dicta meta usque ad metam pontis Rolandi et a ponte Rolandi usque ad metam de Secheual a la Marliere D 18 et de meta a la Malliere usque ad metam que est super pratum quod dicitur pratum sacerdotis En chempiis et a prato isto sicut haia protenditur usque in riuulum qui uocatur Berniergotiaus et a Berniergotel ex altera parte usque ad metam que sita est in media uia de Puteconwez et ab hac meta usque ad metam que est iusta E le tremble aufoel F iusta E ortum riuuli de Puteconwez et ab ista meta usque ad metam que est inter territorium de Augusta et de Liardel et ab ista meta usque ad metam que est iusta uiam de Liart et de Bonis Fontibus in territorio de Liardel et ab ista meta usque ad riuulum que decurrit a sardo Auberti usque ad Larollie et de Larollie usque ad metam que diuidit territorium de Liart et de Liardel et ab hac meta sicut prata de Liardo iunguntur haie usque ad riuulum de Liart et ab hoc riuulo sicut campi de Liart diuidunt haiam usque ad uiam de Liart ad Pream et de meta ad metam usque in territorium de Estrebais quam haiam ego debeo meis sumptibus custodire et mea forisfacta accipere et quando uoluero uendere atque cessare sed ipsi in omnibus aliis prouentibus haie quocumque modo inde prouenientibus G exceptis forisfactis ad medietatem bona fide debent participare , excepto bosco in Beromont qui est uicinus domui de Estrebisuel quem sibi usque ad sex modiatas ad usus suos retinuerunt liberum et exceptum a scriptis conuentionibus et excepto bosco in terra Sancti Petri infra territorio de Bossut .
Ego uero Nicholaus , wionagium quod in illis habebam quitaui taliter quod nec wionagium in illis nec de illis accipiam nec aliquam consuetudinem ecclesie sue dampnosam de cetero eleuabo , saluo iure illorum qui in predictis nemoribus aliquod ius habent et saluis cartis de Baio et de Liart et saluo fundo quem sibi retinuerunt .
In ceteris uero nemoribus scilicet extra haiam in omnibus prouentibus quocumque modo inde prouenientibus etiam in forisfactis ad medietatem debent participare ; custodes etiam haie fidelitatem debent sibi facere quod ius suum in omnibus conseruabunt ; sciendum uero quod si haia uendatur , custodes suos pro uoluntate sua in illa poterunt quamdiu durabit uenditionem instituere et tunc medietatem omnium prouentuum , exceptis forisfactis accipere et si in predictis nemoribus infra uel extra haiam uillas de assensu partium fieri contigerit omnes prouentus earum sicut | prouentus de Liart bona fide ad medietatem partientur nisi de assensu partium aliter fuerit immutatum .
Nec utraque pars sine assensu alterius partis de his nemoribus poterit donare necque uenditio ista nisi de assensu partium cessabit haia uero modo prescripto uendetur nec pretereundum quod ipsi usuagium suum in tota castellaria de Ruminiaco ardendi scilicet et edificandi et pascuorum usque ad sexaginta porcos extra haiam in predictis nemoribus sine contradictione habebunt similiter et ego ita quod quantum ipsi acceperint tantumdem ego accipiam et similiter quantum ego accepero tantumdem et ipsi ; et sciendum quod ipsi famulos suos custodes nemorum et uenditores pro uoluntate sua instituent et ego similiter meos qui famuli et mei et sui utrique parti mutuam facient fidelitatem et nemora pariter uendent et custodient et suum estochagium et quicquid iuris eorumdem famulorum esse constiterit ad medietatem inter se diuident ; ceterum retinuerunt sibi apud uillas que dicuntur Fligneis et Tariseis omnes possessiones suas sicut ab antiquo possidebant , prouentus uero nemorum predictis uillis adiacentium et ad ecclesiam Sancti Petri pertinentium sicut superius dictum est de aliis similiter bona fide debemus de istis simul diuidere hoc excepto quod sibi census et decimas retinuerunt et si uillas ubi uel extra terram Sancti Petri fieri contigerit in eis nichil habebunt preter census et decimas et medietatem terragiorum ; et sciendum quod custodes terragiorum et nemorum de Signiaco Paruo 29 uilla uidelicet tunc de nouo instituta fidelitatem sibi debent facere quod ius suum in terragiis et nemoribus et censibus et decimis de Fligneis et Tariseis et de Signiaco Paruo bona fide conseruabunt et ipsi si uoluerint proprios famulos poterunt instituere .
Sciendum est in super quod hanc partionem inter me et iamdictos factam ego uel quisquam heredium meorum de manu domini Ruminiaci alienare uel emancipare seu alii persone uel ecclesie nisi sue in elemosinam dare non ualebimus .
Hanc conuentionem inuiolabiliter obseruandam ego Nicholaus assensu uxoris mee et fratrum meorum iuratoria cautione et sigilli mei appensione spontaneus confirmaui .
Alexander episcopus seruus seruorum Dei uniuersis abbatibus et cetera .
| DE DECIMA IN MONTE DE HARCIES ET IN TERRA DE MONTE CORNETO | Ego Nicholaus , dominus de Ruminiaco , omnibus ad quos littere iste peruenerint , salutem in Domino .
Nouerit uniuersitas uestra quod Albricus , miles de Lislel ° assensu uxoris sue Comitisse quicquid habebat tam in minuta decima quam maiori de Sormonne in monte de Harcies et in terra de Monte Corneto coram nobis ecclesie Beati Nichasii Remensis in elemosinam contulit .